Milano

**Milano** er en by i Nord-Italia i provinsen av samme navn. Byen har nærmere 1,4 millioner innbyggere.

## Historie
Man antar at Milano ble grunnlagt av kelterne i Nord-Italia omkring år 600 f. Kr., og rundt 222 f. Kr. underlagt romerne, som gav byen navnet *Mediolanum*. I det fjerde århundre etter Kristi fødsel ble byen kortvarig hovedstad i Vest-romerriket.

Etter den østgotiske og lombardiske perioden fikk byen på nytt betydning i det 11. århundre og ledet de nord-italienske byenes uavhengighetskamp mot det tysk-romerske rike. Milano var en av få byer som ikke ble rammet av pestepidemien i Europa. I renessansen ble Milano styrt av de rike familiene Visconti og Sforza, som hadde kunstnere som Leonardo da Vinci og Donato Bramante i sin tjeneste. Etter å ha forsøkt å underlegge seg resten av Nord-Italia i det 15. århundre, ble Milano erobret av Frankrike, og deretter av Spania, i det tidlige 16. århundre. På 1700-tallet kom Milano under Østerrike under Habsburgerne som følge av den spanske arvefølgekrigen.

Napoleon erobret byen i 1796, og gjorde Milano til hovedstad for Den cisalpinske republikk. Etter Napoleons nederlag tildelte Wienerkongressen i 1815 Milano og hele Lombardia igjen til Østerrike. Den østerrikske feltmarskalken Radetzky slo ettertrykkelig ned femdagersoppstanden i 1848. 

Etter Østerrikes nederlag mot Sardinia-Piemontes og Frankrikes styrker ved slaget ved Solferino tilfalt Lombardia og Milano huset Sardinia-Piemonte under Viktor Emmanuel II i 1859. 

Etter første verdenskrig ble *Fasci di combattimento (Squadristi)* («fascistene») grunnlagt i Milano i 1919. I 1922 la Benito Mussolini ut fra Milano på sin marsj mot Roma. 

Under andre verdenskrig ble Milano sterkt ødelagt av alliert bombing. Byen er derfor idag svært moderne og fremstår som lite italiensk i sin karakter.

## Økonomi
Byen er hovedkvarter for flere større motebedrifter. 

Den italienske børsen, Borsa Italiana, ligger også i Milano. Messeområdet Fiera Milano i forstaden Rho er  det største messeområdet i verden. Fiera Milano åpnet i 2005.

## Klima

## Nasjonalitet og etnisitet

## Kunst
**[[Corvetto]]** er distriktet for samtidskunst i Milano

.

## Kultur

Det finnes også en stor mengde muséer og monumenter i byen. Det veldig kjente Leonardo da Vincis-maleriet «Nattverden» er i Santa Maria delle Grazie i Milano.

Sforza-slottet (Italiensk: Castello Sforzesco) er et slott i Milano. Det ble bygget i det 15. århundre av Francesco Sforza, Hertug av Milano, over rester av en festning fra 14. århundre. Det ble påbygd og forstørret flere ganger, og mellom det 16. og 17. århundre var det et av de absolutt største slottene og festningene i hele Europa.

Milano domkirke (Italiensk: Duomo di Milano) er en katedral i Milano. Katedralen ble påbegynt i 1386 og innviet i 1418, men ble ikke fullført før i 1965. Fasaden ble fullført i 1813 i gotisk stil. Katedralen har rundt 3 500 skulpturer og statuer i fasaden. Den største statuen befinner seg på toppen av det høyeste spiret, og er en 4 meter høy, gullbelagt statue av jomfru Maria, kalt *La Madonnina* (liten Maria). Domkirken i Milano er plassert i bysenteret, på en stor plass kalt den *Piazza Duomo,* som betyr «Domkirkeplassen». På denne plassen er monumentet av kong Vittorio Emanuele II plassert. Om du ser mot Domkirkens fasade, vil du se Galleria Vittorio Emanuele II på venstre side, og *Museo del 900* (kjent også som *Palazzo dell'Aregnario*) og Palazzo Reale på høyre side. Disse to bygningene er i de siste år brukt som kunstmuseer.

Også Teatro alla Scala (også kjent som La Scala di Milano), som er et av de ledende og mest berømte operahus i verden, er i Milano.

## Sport

Milano er hjembyen til to av de mest kjente italienske fotballagene: AC Milan og Inter. Det veldig kjente stadionet "Stadio Giuseppe Meazza" (kjent også som San Siro) er hjemmebanen til begge lagene.

Olimpia Milano basketballag, også kjent som "Scarpette Rosse" (Little Red Shoes/Små rød sko) eller EA7-Emporio Armani (sponsornavn), er det mestvinnende Italienske laget.

Det årlig sykkelritt Milano–Sanremo mellom Milano og Sanremo er idag det lengste av alle profesjonelle en-dags ritt med en lengde på 298 km.

## Galleri

Fil:Santa Maria delle Grazie Milan 2013.jpg|Santa Maria delle Grazie.
Fil:Milano Italy Duomo-Milan-01.jpg|Duomo di Milano
Fil:AbbaziaChiaravalle.jpg|Abbazia di Chiaravalle.
Fil:Via Dante towards Piazza Castello in Milan.jpg|Via Dante og Castello Sforzesco.
Fil:Sant'Ambrogio (Milan) - Atrium.jpg|Sant'Ambrogio.
Fil:Navigli S.jpg|Naviglio Grande.
Fil:Milano - Teatro alla Scala 3924.jpg|Operahuset La Scala.
Fil:Galleria Vittorio Emanuele II 2382.jpg|Galleria Vittorio Emanuele II.
Fil:Milan - Castello Sforzesco - Entree.jpg|Sforza Slott
Fil:Arengario da Piazzetta Reale.jpg|Museo del 900
Fil:GiorcesMilanoVEII.JPG|Viktor Emmanuel II
Fil:Veduta di tre quarti del Palazzo Reale di Milano.jpg|Palazzo Reale


## Fotnoter

## Referanser


## Eksterne lenker
*